ചിരഞ്ജീവിയായ അശ്വത്ഥാത്മാവിന്റെ പ്രതിഷ്ഠയും തപോവനഭൂമിയും നമ്മുടെ തൊട്ടടുത്തുണ്ട്, കാണാതിരിക്കരുത് തിരുവനന്തപുരം ജില്ലയിലെ പ്രധാനപ്പെട്ട വിനോദസഞ്ചാര കേന്ദ്രമാണ് കോവളം. കോവളത്തിന് സമീപത്തായിട്ട് സ്ഥിതി ചെയ്യുന്ന അശ്വത്ഥാമാവിന്റെ ധ്യാന ഭൂമിയാണ് മുനിപ്പാറ. മുനിപ്പാറയിലെത്തി അവിടെന്ന് നൂറ് മീറ്രര് നടന്നാല് വലിയൊരു പാറപ്പുറത്ത് പടര്ന്നു പന്തലിച്ച ആല്മര തണലില് വിശ്രമിക്കുന്ന അശ്വത്ഥാമാവിന്റെ പ്രതിഷ്ഠ കാണാനാകും. അശ്വത്ഥാമാവിന്റെ തപോവനഭൂമിയായ ഇവിടം ചെമ്ബകപ്പൂക്കളാല് അലങ്കൃതമാണ്. പാറയില് നിന്നു കിഴക്ക് നോക്കിയാല് വെള്ളയാണി കായലും, പടിഞ്ഞാറ് ഭാഗത്ത് കടലും കാണാം. അധികം ആള്ത്തിരക്കില്ലാത്തതിനാല് പാറയില് ഇളം കാറ്രേറ്റ് വളരെയെറെ നേരം സ്വസ്ഥമായി ഇരിക്കാനാകും. പണ്ട് വനവാസ കാലത്ത് പഞ്ചപാണ്ടവര് ഈ ഭൂമിയിലേയ്ക്ക് വന്നു എന്നും, അന്ന് അവിടെ ദാഹം തീര്ക്കാന് നീരുറവ ഇല്ലാതിരുന്നതിനാല് ഭീമന് രണ്ട് കാലും എടുത്ത് ഉറച്ച് ചവിട്ടിയപ്പോള് ജലാശയം രൂപപ്പെട്ടു എന്നും പറയപ്പെടുന്നു. അത്തരത്തില് രണ്ട് കാല്പ്പാടിന്റെ രൂപത്തിലുള്ള ഇവിടെയുള്ള ജലാശയം ഭീമന് കിണര് എന്നറിയപ്പെടുന്നു. ഇവിടെ അഗസ്ത്യാമുനിയുടെ ഒരു പ്രതിഷ്ഠയും കാണാനാകും. പത്മനാഭസ്വാമി ക്ഷേത്രത്തിന്റെ നിര്മ്മാണവേളയില് ഇവിടെ നിന്നും കല്ല് കൊണ്ട് വന്നു എന്നും പറയപ്പെടുന്നു. ഈ പാറയ്ക്ക് സമീപമാണ് ശ്രീ നാരായണഗുരു പ്രതിഷ്ഠിച്ച കുന്നുംപാറ ശ്രീ സുബ്രഹ്മണ്യ ക്ഷേത്രം. ഇത്രയും ശാന്തമായ മുനിപ്പാറയില് വന്നിരുന്നാല് ഒരു ധ്യാനാന്തരീക്ഷമാണ് നമുക്ക് അനുഭവപ്പെടുക. മനോഹരമായ സൂര്യാസ്തമനം കാണാന് ഇവിടെയ്ക്ക് എത്തിച്ചേരാം. എത്തിച്ചേരാന് തിരുവനന്തപുരത്ത് നിന്നും കോവളം ബൈപാസ് വെള്ളാര് സര്വീസ് റോഡ് വഴി ഏകദേശം 20 കിലോമീറ്റര് യാത്ര ചെയ്താല് മുനിപ്പാറയില് എത്തിച്ചേരാം.